**NOLIKUMS**

**Strenču pilsētas atklātam turnīram**

**zolītes spēlē**

***Vieta un laiks***

Sacensības notiek 2024.gada 27.aprīlī, Strenču kultūras centra telpās.

Sacensību sākums plkst.**10.00**. Pieteikšanās no plkst.**9.30 līdz 9.50.**

***Norise***

Sacensības notiek individuālā vērtējumā, **astoņās kārtās**, katras kārtas izspēles laiks

**60 minūtes**.

Sacensībās piedalās jebkurš zolītes spēles izpratējs.

Katrā kārtā izspēlē **24 partijas.** Pirms pirmās kārtas ar izlozes palīdzību nosaka, pie kura galda dalībnieks spēlēs. Pēc tam, pirms katras nākošās kārtas dalībnieka vietu pie galda nosaka pēc katra spēlētāja iegūto punktu skaita. Pie pirmā galda spēlē dalībnieks ar lielāko punktu skaitu, kā arī ar otro lielāko punktu skaitu u.t.t.

Par uzvaru kārtā pie katra galda dalībnieks saņem 6 punktus, par 2.vietu- 4 punktus, par 3.vietu- 2 punktus, par 4.vietu- 0.

Ja pēc izspēlētās kārtas diviem vai vairākiem dalībniekiem pie spēles galda ir vienāds /+/ vai /-/ skaits, vietas punkti tiek dalīti.

Ja pie galda ir trīs dalībnieki, par 1.vietu dalībnieks saņem 6 punktus, par 2.vietu- 4 punktus, par 3.vietu- 2 punktus.

Kopvērtējumā uzvar dalībnieks, kuram ir vislielākā vietu punktu summa pēc astoņāmkārtām. Vienādu punktu gadījumā augstāku vietu ieņem dalībnieks, kuram ir labāks rezultāts /+/ vai /-/ punktos.

Pirmo trīs vietu ieguvējus apbalvo ar balvām.

***Vadība***

Sacensības organizē Valmieras novada Strenču apvienība sadarbībā ar Strenču kultūras centru.

Sacensību tiesnesis **Guntis Apinis.**

Sacensību tiesnesis: /Guntis Apinis/